b'\n_START_ARTICLE_\nVukovo meso\n_START_SECTION_\nOpis\n_START_PARAGRAPH_\nKao \xc5\xa1to i sam naziv ove vrste sugerira, meso ove gljive jako nalikuje sirovom mesu. Na presjeku je \xc5\xa1areno, okus je kiselkast, a miris je neodre\xc4\x91en. Naj\xc4\x8de\xc5\xa1\xc4\x87e se nalazi u Velikoj Britaniji, ali ih ima i u Australiji, Sjevernoj Americi i ostatku Europe. Klobuk je mesnat i nalikuje na jezik. Naraste 10-30 cm, na gornjoj strani je naran\xc4\x8dastocrvene do sme\xc4\x91ecrvene boje i zrnasto hrapav, vla\xc5\xbean i mazav. Kada gljiva ostari, ispod ko\xc5\xbeice klobuka postane sluzava. Ako se ta ko\xc5\xbeica skine, pojavi se sluzava teku\xc4\x87ina. Cjev\xc4\x8dice su kratke, valjkaste, u po\xc4\x8detku bijele, pa kako gljiva stari postaju \xc5\xbeu\xc4\x87kaste i na kraju postanu sme\xc4\x91e. Stru\xc4\x8dak je (ako postoji) kratak, cilindri\xc4\x8dan i grbav. _NEWLINE_Spore su crvene, okruglaste, veli\xc4\x8dine 4-6x5 \xc2\xb5m. _NEWLINE_Raste od ljeta do kasne jeseni kao parazit na \xc5\xbeivim stablima hrasta, ali i na panjevima drugog listopadnog li\xc5\xa1\xc4\x87a. _NEWLINE_Ovo je jestiva gljiva, ali samo dok je sasvim mlada. Ima kiselkast okus i \xc5\xbeilava je, pa je potrebno du\xc5\xbee kuhanje. Ne postoji opasnost od zamjene sa otrovnim gljivama.Po nekim novijim izvorima gljiva je i ljekovita.U gljivi je na\xc4\x91eno i dosta vitamina C.\n_START_SECTION_\nDodatna literatura\n_START_PARAGRAPH_\nRomano Bo\xc5\xbeac: Gljive na\xc5\xa1ih krajeva. Naprijed, Zagreb 1987, ISBN 86-399-0181-3'